Mano vaikelis
Brydė rugiuose - ne žvėries -
Ant katinėlio kam baries?
Tai baltaplaukis mano vaikelis -
Kur tu iries?

Dėl aguonėlės raudonos,
Rugių gėlelės mėlynos
Toli paklydo mano vaikelis
Baltuos miškuos.

Jam apie duoną jie dainuos,
Pasaulio sielvartą dėl jos -
Bet nesupranta mano vaikelis
Rugių dainos.

Jam pilna žemė spindulių,
Margų drugelių ir gėlių -
Skraido, plasnoja mano vaikelis
Pats drugeliu -

Ir ... sudraskyta aguona,
Gėlė nuvytus mėlyna -
Sukniubęs rauda mano vaikelis:
Gėlių gana! -

Nėris Salomėja
Eilėraščiai